जयपुर। राज्य सरकार की स्टेट इनोवेशन काउंसिल ने जयपुर के एक निजी कॉलेज के छात्रों में हाइब्रिड बायोडीजल तैयार करने के प्रोजेक्ट के लिए सहायता देने का निर्णय किया। इस प्रोजेक्ट के तहत छात्रों को साढ़े पांच लाख रुपए तक की आर्थिक सहायता मिलेगी। माना जा रहा है कि इससे मल्टीपल फ्यूल तैयार होगा। इससे कृषि कार्यो को फायदा मिलेगा।
सीतापुरा में ग्लोबल इंस्टीट्यूट ऑफ टेक्नॉलॉजी में भास्कर टीम पहुंची तो पाया कि रिसर्च करने वाले छात्र सचिन यादव, कपिल बोहरा, गौरव गुप्ता, विपिन गुप्ता, दीपेंद्र सिंह, अनुराग शर्मा सहायक प्रोफेसर हेमंत कुमार के नेतृत्व में वनस्पति के तेल को डीजल में मिक्स करके सिंगल फॉर स्ट्रोक सिलेंडर चला रहे थे।
इन शोधार्थियों का कहना था कि उनका टारगेट है कि 60 प्रतिशत डीजल में 40 प्रतिशत वनस्पति के ऑयल को मिक्स करके मशीन चलाएं। ऐसा करके खेती में इस्तेमाल होने वाले संसाधनों को कम कीमत पर ऑयल मिलेगा। ये शोधार्थी रतनजोत से निकलने ऑयल को मशीन के ऑयल में मिक्स करके मशीन चला रहे थे।
मिक्स ऑयल गाढ़ा नहीं हो, इसके लिए साइलेंसर की गर्मी को डायवर्ट करके ऑयल को पतला किया जा रहा था। मैकेनिकल हैड भावना माथुर ने बताया कि तुंबा के ऑयल सहित विभिन्न वनस्पतियों के ऑयल को मिक्स करके मशीनें चलाने पर रिसर्च की जा रही है। हेमंत कुमार का कहना है कि तुंबा के ऑयल को डीजल में मिलाकर 40 और 60 के अनुपात में लाकर मशीन चलाना एक टारगेट तय किया। उम्मीद है कि इसमें कामयाबी मिलेगी। बहरहाल इनका कहना है कि सरकारी सहायता मिलने से प्रोत्साहन मिलेगा।
राज्य सरकार ने भले ही प्रोत्साहन राशि इन अभ्यर्थियों के लिए जारी की है लेकिन शिक्षकों का कहना है कि हकीकत यह है कि 10 वर्षो से इस पर रिसर्च चल रही है, जो राजस्थान के प्राकृतिक हालातों के कारण कामयाब नहीं है। यहां पर रतनजोत की खेती की संभावनाएं कम हैं।
hin_Deva bho_Deva hin_Deva hin_Deva hin_Deva